Harvey Fierstein

**Harvey Forbes Fierstein** (6. jun, 1952) je američki filmski i pozorišni glumac i scenarista.

## Biografija
Fierstein je rođen u Brooklynu, u New Yorku, kao mlađi sin Jacqueline Harriet (rođene Gilbert) i Irving Fiersteina. Kada se outovao svojoj porodici sa trinaest godina, njegovi roditelji i brat su mu pružali punu podršku. Počeo je da nastupa već sa šesnaest godina u svom drag show-u u gej klubu na East Villageu. Pošto su mu nastupi bili primećeni, dobio je ponudu da se pojavi u Warholovoj predstavi *[[Pork (Andy Warhol)|Pork]]* u eksperimentalnom pozorištu La MaMa, 1971. godine.. Godine 1973. diplomirao je slikarstvo na *[[Pratt Institute]]*-u, na Brooklyinu. Međutim, umesto da nastavi da se bavi slikarstvom, Fierstein je počeo da piše i nekoliko njegovih predstava su doživele premijeru u off-off-broadwayskoj produkciji.

## ''Torch Song Trilogy''
Pošto je zapao u tešku depresiju posle raskida sa momkom, Fierstein je po preporuci svog terapeuta počeo da piše o svom iskustvu. Rezultat je bila predstava *The International Stud*, koja se igrala u *Theater for the New City*-u of 1976. i u *La MaMa* pozorištu od 1978. U obe postavke Fierstein je igrao glavnu ulogu, Arnolda Beckoffa, geja koga biseksualni momak ostavlja zbog žene.

Kritike u početku nisu bile pozitivne, ali je Fierstein nastavio da piše o Arnoldu: *Fugue in a Nursery* i *Widows and Children First!*. Obe predstave su imale premijere u La MaMa, 1979. godine, a *Fague in a Nursery* je prebačena u pozorište na off-Broadwayu.

Na predlog The Glinesa, neprofitne organizacije za promociju gej kulture, Fierstein je od ove tri predstave sastavio jedan komad, pod nazivom *[[Torch Song Trilogy (predstava)|Torch Song Trilogy]]*, koja je postavljena 1981. u off-off-broadwayskom pozorištu. Uz dobar prijem i posle dobijenih nagrada (Obie Award, Oppenheimer Playwriting Award), predstava je prebačena na Broadway, gde je nastavila da dobija odlične kritike i nagrade. Fierstein je 1983. dobio svoje prve dve nagrade Tony, za najboljeg glumca i za najbolju predstavu.

Po predstavi je 1988. godine snimljen istoimeni film, u kome je Fierstein reprizirao glavnu ulogu.

## Broadway

Posle uspeha koji je imao na Broadwayu sa *Torch Son Trilogy*, Fierstein je nastavio da se radi u pozorištu. Godine 1983. napisao je scenario za mjuzikl *[[La Cage aux Folles (mjuzikl)|La Cage aux Folles]]*, za koji je dobio nagradu Tony.

*[[Legs Diamond]]* iz 1988. godine, u saradnji sa Peter Allenom, bio je potpuni neuspeh i kod publike i kod kritičara, i mjuzikl je prestao da se izvodi posle 64 prikazivanja. Nešto više uspeha je imao sa *Safe Sex*, koji nije privukao veću pažnju publike, ali koji kritičari ocenjuju kao jedno od njegovih najboljih dela.

Godine 2002. igrao je ulogu Edne Turnblad u hit mjuziklu *[[Hairspray (mjuzikl)|Hairspray]]*, koji je imao preko 2000 prikazivanja i koji mu je doneo još jednu nagradu Tony.

Godine 2007. glumio je u mjuziklu *[[A Catered Affair]]*, za koji je, takođe, napisao scenario. Fierstein je za ovaj mjuzikl dobio nominaciju za Drama Desk Award za scenario.

## Film i televizija
Fierstein je počeo da se pojavljuje na filmu sredinom 1980-ih, kada je imao ulogu naratora u Oscarom nagrađenom dokumentarnom filmu *[[The Times of Harvey Milk]]*, za koji je dobio Emmy Award. Iste (1984.) godine glumio je u filmu *[[Garbo Talks]]*, Sidney Lumeta. Pojavljivao se i u filmovima *[[Bullets Over Broadway]]* Woody Allena, *[[Mrs. Doubtfire]]*, gde je igrao brata Robin Willimasa, *[[Duplex]]*, kao i u blockbusteru *[[Independence Day]]*. Takođe je pozamio glas liku Yao u Disneyevom crtanom filmu *[[Mulan]]*.

Fierstein se pojavljivao i u raznim televizijskim serijama, poput *[[Miami Vice]]*, *[[Murder, She Wrote]]*, *[[Cheers]]*, za koji je bio nominovan za nagradu Emmy za sporednog glumca. Godine 2000. glumio je u TV filmu *[[Common Ground]]*, za koji je, takođe, napisao scenario.

## Vanjske veze

* 
* 
* Harvey Fierstien at the Notable Names Database
* Harvey! 
* Review of Torch Song Trilogy, with information about Fierstein 
* TonyAwards.com Interview with Harvey Fierstein 

## Izvori